ශ්රී ලංකාවේ අනාගතය ගොඩනැගීමට දැනට තිබෙන දේශපාලන ක්රමය අනිවාර්යයෙන් වෙනස්විය යුතුයි  එජාප සභාපති වජිර අබේවර්ධන
ශ්රී ලංකාවේ අනාගතය ගොඩනැගීමට නම් දැනට පවතින දේශපාලන ක්රමය අනිවාර්යයෙන්ම වෙනස් විය යුතු බවත් එය වෙනස් කිරීම සඳහා සියලු දේශපාලන පක්ෂ පොදු එකඟතාවයකට පැමිණිය යුතු බවත් එක්සත් ජාතික පක්ෂ සභාපති පාර්ලිමේන්තු මන්ත්රී වජිර අබේවර්ධන මහතා බණ්ඩාරනායක අනුස්මරණ සම්මන්ත්රණ ශාලාවේ පෙරේදා 29 දා පැවැති ශ්රී ලංකා ප්රගතිශීලී පෙරමුණේ සම්මේලනයේ දී පැවසීය මෙහිදී ශ්රී ලංකා ප්රගතිශීලී පෙරමුණේ සභාපති ආචාර්ය ඩබ් චම්පික රෝෂන් ලෝව් මහතා විසින් එහි හිටපු නිලධාරී මණ්ඩලය විසුරුවා නව නිලධාරී මණ්ඩලයක් පත් කළ අතර එම පත් කළ නිලධාරීන්ගේ යෝජනාවෙන් නැවත වරක් එම පක්ෂයේ සභාපති ලෙස ආචාර්ය ඩබ් චම්පික මහතාම පත්වූ අතර ඉන්පසුව එම මහතා විසින් විශේෂ යෝජනාවක් සම්මත කරනු ලැබීය ශ්රී ලංකා ප්රගතිශීලී පෙරමුණේ පූර්ණ සහයෝගය ඉදිරි ජනපතිවරණය වෙනුවෙන් රනිල් වික්රමසිංහ ජනාධිපතිතුමන්ට ලැබෙනු ඇත එසේම මෙහිදී මෙම පක්ෂයේ නව වෙබ් අඩවියක් එළිදැක්වීම සිදුකළ අතර මෙයද එළිදක්වන ලද්දේ එක්සත් ජාතික පක්ෂ සභාපති පාර්ලිමේන්තු මන්ත්රී වජිර අබේවර්ධන මහතා විසිනි මෙහිදී තවදුරටත් අදහස් දැක්වු අබේවර්ධන මහතා මෙසේද කීය රනිල් වික්රමසිංහ මැතිතුමාගේ දේශපාලන පළපුරුද්ද අවුරුදු 42 යි එතුමා 1977 සිට එකදිගටම පාර්ලිමේන්තුව නියෝජනය කරනවා අවසාන වතාවට ගිය 2020 එතුමාත් මමත් එක්සත් ජාතික පක්ෂයේ සියලුදෙනාත් පරාජයට පත්වෙනවා පරාජයත් ජයග්රහණය වගේම වැදගත් පරාජය සිදුවුණේ කුමක් නිසාද සත්ය ප්රකාශ කිරීම නිසා මහජනතාවට ඇත්ත කියනවා මහජනතාව ආසයි බොරු සුරංගනා කතා අහන්න මහජනතාව ආසයි ඒ සුරංගනා කතාවලට රැවටිලා ක්රියාකරන්න කවුරු මොනවා කිව්වත් එක අසුනට වැටුණත් රනිල් වික්රමසිංහ මැතිතුමා සත්යම ප්රකාශ කළා මට මතකයි අපිට එක අසුනක්වත් නැතිවුණාම මම ඇහුවා අපේ රනිල් වික්රමසිංහ නායකතුමාගෙන් දැන් අපිට මොකද වෙන්නේ කියලා එතුමා මට පිළිතුරක් දෙනවා බය නැතිව ඉන්න 2023 ට ලෑස්ති වෙන්න රට බාරගන්න කියලා මා ඇහුවා කොහොමද අපි රට බාරගන්නේ අපිට තියෙන්නේ එක අසුනයිනේ කියලා එතුමා මට කිව්වා අයියෝ එකක් වැඩිත් එක්ක ඇති කියලා ඒ නිසා තමයි අපි ඒ එක අසුනට රනිල් වික්රමසිංහ මැතිතුමාව පාර්ලිමේන්තුවට යවන්න යෝජනා කරන්නේ එතුමා පාර්ලිමේන්තු යන්න කලින් දවසේ තියපු මාධ්ය හමුවකදී මාධ්යවේදීන් මගෙන් අහනවා ඔබතුමන්ලා රනිල් වික්රමසිංහ මැතිතුමා පාර්ලිමේන්තුවට යවන්නේ එතුමාව විපක්ෂ නායක කරන්නද කියලා මම කියනවා නැහැ අපි එතුමාව පාර්ලිමේන්තු යවන්නේ මුළු පාර්ලිමේන්තුවම එකතු කරගෙන මුළු පාර්ලිමේන්තුවේම සහයෝගය ලබාගෙන අගමැති පුටුවත් ජනාධිපති පුටුවත් නුදුරු කාලයේදී නොවැරදීම ලබාගන්නවා කියලා මම එහෙම කිව්වම ඊට පහුවදා කාටූන්වේදීන් මට නොයෙක් කාටූන් ඇඳලා තිබුණා නිදහසින් පසු මේ රටේ බිහිවුණු සහ මේ රට පාලනය කළ සෑම දේශපාලන පක්ෂයක්ම මේ රට වෙනුවෙන් යම්කිසි වැඩකොටසක් කර තිබෙනවා අපි ඒ හැම දේකටම ස්තූතියි කියන්න ඕන මොකද ඒක ලෙහෙසි පහසු කාර්යයක් නොවෙයි මෙතැනට දැන් රැස්ව තිබෙන ශ්රී ලංකා ප්රගතිශීලී පෙරමුණ ඉතිහාසගත දේශපාලන පක්ෂයක් ජනතා විමුක්ති පෙරමුණ තහනම් කරලා තිබියදී ඔවුන් හදිසියේ පැමිණි මහමැතිවරණයට තරග කරන්නේ ශ්රී ලංකා ප්රගතිශීලී පෙරමුණෙන් ඔවුන් ලංකාවටම තරග කරන්නේ නැහැ දිස්ත්රික්ක කිහිපයකට පමණක් තරග කරනවා සියයට 5කට වඩා ලබාගන්නවා හම්බන්තොට දිස්ත්රික්කයෙන් ඒ අනුව ගලප්පත්ති මැතිතුමා පාර්ලිමේන්තුවට තේරී පත්වෙනවා එහෙම බැලුවම ජේවීපි එකේ පළවෙනි පාර්ලිමේන්තු මන්ත්රීවරයා බිහිකළ පක්ෂය තමයි ශ්රී ලංකා ප්රගතිශීලී පෙරමුණ දැන් ඉස්සරහට ජනාධිපති මැතිවරණය එනවා මේ වෙලාවෙත් දේශපාලන පක්ෂ තවදුරටත් තමන්ගේ වාසිය වෙනුවෙන් බොරු කිව්වොත් රට මීටත් වඩා ඉතා නරක තැනකට තල්ලු විය හැකියි ඔබට මතක ඇති මීට අවුරුදු දෙකකට කලින් මේ රට බංකොලොත් වෙලා ජන කැරැල්ලක් ඇතිවුණ අවස්ථාවේදී රටට නායකත්ව දෙන්න කිසිම පුද්ගලයෙක් ඉදිරිපත් වුණේ නැහැ සාමාන්යයෙන් මෙවැනි අවස්ථාවක රට බාරගත යුත්තේ විපක්ෂ නායකවරයා විසින් එතුමා දන්නේ නැහැ විපක්ෂ නායකවරයා කියන්නේ රටක් වැටිලා ආණ්ඩුවක් අස්ථාවර වුණාම එය බාරගන්න ඉන්න විකල්ප කායකයා කියලා එතුමා ඒ අවස්ථාවේදී ගිහින් රෝහලක ඇඩ්මිට් වුණා සමහර දේශපාලන නායකයින් පාර්ලිමේන්තුව ඉස්සරහින් ගියේ මුහුණු ආවරණ දාගෙන තමන්ගේ වාහනේ නැතිව ත්රීවිල්වල මේ විදිහට කොහොමද ඉතින් අභියෝග බාරගන්නේ මේ විදිහට බය වෙලා අභියෝග බාරගන්න බැහැ මෙන්න මේ වගේ අවස්ථාවක තමයි අවුරුදු 42 ක පළපුරුද්දක් තිබුණු රනිල් වික්රමසිංහ නැමැති ජාතික නායකයා ඉදිරිපත් වෙලා කිව්වේ ඔබ සියලුදෙනාම මට සහයෝගය ලබාදෙනවානම් මම මේ ප්රශ්නය විසඳලා දෙන්නම් කියලා ඒ තමයි පළපුරුද්ද ඒ තමයි අත්දැකීම ඒ තමයි තමන්ට තිබෙන ආත්ම විශ්වාසය මේ වෙලාවේ පාර්ලිමේන්තුවේ හිටපු සියලුදෙනාම එතුමාට සහයෝගය ලබාදුන්නා මොකද ඒ හැමෝම බයවෙලා හිටියේ හැංගෙන්න තැනක් තිබුණෙවත් නැහැ ඇතැම් අයට තමන්ගේ පක්ෂයේ බෝඩ් ගලවන් ගෙවල් ඇතුලේ හංගගෙනයි හිටියේ ඒ බයට හැමෝම උදව් කළා තමන්ගේ පැවැත්ම වෙනුවෙන් කොහොමහරි මෙවැනි තත්ත්වයක් උඩ ඇතැම් කඩාකප්පල්කාරීන් විසින් රනිල් වික්රමසිංහ මැතිතුමන්ගේ පුද්ගලික නිවාසය ගිනිබත් කරන්නට වුණා එතුමාව බය කරලා මේ රට වට්ටන්න හිතුවා එතුමා ඒ ගිනිගන්න නිවසේ ගිනිදැල් දිහා බැලුවෙවත් නැහැ එතුමට අවශ්ය වුනේ රටේ ඇවිලෙන ගිනිදැල් කෙසේ හෝ නිවා දමන්නයි මෙම අවස්ථාවට ශ්රී ලංකා ප්රගතිශීලි පෙරමුණේ සභාපති ආචාර්ය ඩබ් චම්පික රෝෂන් ලෝව් හිටපු ආණ්ඩුකාර අසාද් සාලි යන මහත්වරුන් ඇතුළ ශ්රී ලංකා ප්රගතිශීලි පෙරමුණ නියෝජනය කරමින් විශාල පිරිසක් සහභාගීව සිටියහ